صوبہ کشمیر

چکوں کی ہستی ونج کی جنگ میں ہزیمت پانے کے بعد کشمیر میں مغلیہ پرچم لہرایا گیا اور اسے سرکار کا درجہ حاصل ہوا اور یہ سرکار کشمیر کہلایا۔ بعد ازاں اسے صوبہ کا درجہ حاصل ہوا اور یہ علاقہ صوبۂ کشمیر بن گیا۔ یہ علاقہ موجودہ کشمیر پر مشتمل تھا جو آج پاکستان میں مظفر آباد ڈویژن اور بھارت میں کشمیر ڈویژن کے طور پر تقسیم ہے۔ 1648ء میں شہنشاہ شاہ جہاں کی انتظامی اصلاحات کے نتیجے میں کشمیر کو صوبہ کابل سے الگ کر کے ایک مستقل مغلیہ صوبہ بنا دیا گیا۔ 1752ء میں احمد شاہ ابدالی کی زیرِ قیادت درانی افواج کے کشمیر میں داخل ہونے اور آخری مغل صوبہ دار قلی خاں کی گرفتاری کے بعد یہ صوبہ ختم ہو گیا۔

 تاریخ 
 کشمیر میں مغلیہ فوج کا داخلہ 
شہنشاہ اکبر کے عہد میں مرزا علی اکبر کی سرکردگی میں ایک فوج 994ھ (1586ء) میں کشمیر کی فتح کے لیے پنجاب سے روانہ ہوئی۔ اس میں مرزا شاہ رخ، راجہ بھگونت داس، شاہ قلی خاں محرم، مادھو سنگھ، مبارک خاں اور جلال خاں جیسے آزمودہ کار اور ماہرینِ جنگ شامل تھے۔ چونکہ کشمیر کی زمین بڑی سنگلاخ ہے اور اس کے راستے بے حد پچیدہ ہیں۔ اس لیے فوج کو راستہ میں بے حد تکالیف اور کٹھنائیوں کا سامنا کرنا پڑا۔ کشمیر کی سرحد میں داخل ہونے کے بعد فوج کے سپاہی سردی کی زیادتی سے ٹھٹھرنے اور مرنے لگے جس سے کہ مغلیہ فوج اور اس کے افسروں میں بڑی پریشانی اور گھبراہٹ پیدا ہو گئی۔

ایک طرف تو مغلیہ فوج کشمیر کی سردی کی وجہ سے پریشان تھی اور دوسری جانب اس وقت کے سلطانِ کشمیر یوسف شاہ بھی مغلیہ فوج کے آنے سے سَراسِیمہ تھے۔ انھوں نے اپنے پیغامبر بھیج کر صلح کی درخواست کی تو مغل فوج کے افسر جو پہلے ہی سے پریشان تھے فوراً صلح کے لیے آمادہ ہو گئے لیکن شہنشاہ اکبر نے حکم دے دیا کہ 

بادشاہ کے اس حکم کے بعد فوج کو مجبوراً پیش قدمی کرنی پڑی چنانچہ کشمیریوں اور مغلوں میں جنگ چھڑ گئی۔ مغلوں نے گربوہ کا کچھ علاقہ فتح بھی کر لیا۔ یوسف شاہ نے جب یہ منظر دیکھا تو انھوں نے تخت پر اپنے فرزند یعقوب شاہ کو بٹھا دیا اور صلح کی دوبارہ کوشش شروع کی لیکن اکبر نے اس مرتبہ بھی صلح کی پیشکش مسترد کر دی کیونکہ اکبر ہر صورت میں کشمیر کو فتح کرنا چاہتے تھے۔

 شیعہ سنی فسادات کی وجہ سے مغلوں کی فتح 
کشمیر میں زمانہ دراز سے شیعہ اور سنی کا جھگڑا چل رہا تھا جس کی وجہ سے وہاں اکثر مسلمانوں میں آپس میں فرقہ وارانہ ہنگامے برپا ہوتے رہتے تھے اور مسلمان اس جھگڑے کی وجہ سے مختلف ٹولیوں میں تقسیم ہو گئے تھے چنانچہ کشمیریوں کی اس خانہ جنگی سے مغلوں کو بڑا فائدہ پہنچا۔ کشمیر کے بہت سے امرا مغلوں کے امرائے سلطنت سے مل گئے اور اُن کو کشمیر کی فتح کے وہ راز بتائے جو کسی غیر کشمیری کو معلوم نہ تھے۔ اس کا نتیجہ یہ ہوا کہ وہ مغلیہ فوج جو کشمیر کی تنگ پہاڑیوں اور نا ہموار راستوں میں الجھ کر رہ گئی تھی اور سردی کی وجہ سے پریشان تھی اس کے پاؤں جم گئے اور اُسے فتوحات حاصل ہونے لگیں۔

کشمیریوں کے مغلوں کے ساتھ مل جانے کی وجہ سے اگرچہ یعقوب شاہ چک کی ہمت ٹوٹ گئی تھی لیکن پھر بھی انھوں نے مغلیہ فوج کا مضبوطی سے مقابلہ کیا لیکن جب وہ فیصلہ کن جنگ کے لیے ہیرا پور میں آیا تو انھیں پتہ چلا کہ جو شہری اب تک مغلوں کو نکالنے کے حق میں تھے وہ بھی دو گروہوں میں بٹ گئے ہیں اور سب کے سب ان سے منحرف ہو چکے ہیں۔ اب یعقوب کا حوصلہ اور بھی پست ہو گیا اور اُنھوں نے سمجھ لیا کہ مغلوں کا اقبال سامنے ہے۔ 

مغلیہ فوج جس کے لیے کشمیریوں کی خانہ جنگی اور شیعہ سنی کے جھگڑے نے کامیابی کے راستے کھول دیے تھے، بڑھتی بڑھتی سری نگر کے قریب جا پہنچی۔ کشمیریوں سے مغل فوج کا سخت مقابلہ ہوا۔ اس مقابلہ میں کشمیریوں نے مغلوں کے کئی بڑے افسروں کو تہ تیغ کر دیا لیکن مغل سردار قاسم خاں بڑی بہادری کے ساتھ کشمیریوں کا مقابلہ کرتے رہے آخر کشمیریوں کو شکست ہو گئی اور مغلیہ فوج سری نگر میں داخل ہو گئی۔ شہنشاہ اکبر کو اس فتح سے فوراً مطلع کیا گیا جس سے کہ انھیں بے خوشی حاصل ہوئی۔

یعقوب نے جب دیکھا کہ مغلیہ فوج سری نگر پر قابض ہو چکی ہے اور ان میں اتنی ہمت نہیں کہ وہ میدان میں آ کر مغلیہ فوج کا مقابلہ کر سکے تو انھوں نے مغلیہ فوج پر شبِ خون مارنے شروع کiے اور کشمیر میں جا بجا شورش بر پا کرا دی لیکن قاسم خاں نے بہت جلد اس شورش کو دبا دیا۔ یعقوب شاہ ایک مرتبہ پھر ہمت کر کے میدان میں آئے اور مغلیہ فوج کا بڑی بہادری کے ساتھ مقابلہ کیا لیکن انھیں اس مرتبہ بھی شکست ہوئی اور اس طرح 994ھ (1586ء) میں یعقوب شاہ کی شکست کے بعد کشمیر پر مغلوں کا کامل قبضہ ہو گیا۔

 جغرافیہ 
صوبہ کشمیر کے شمال میں بلتستان کی مقپون سلطنت واقع تھی۔ مشرق کی سمت لداخ کی نمگیال سلطنت اس کی سرحد سے ملتی تھی۔ مغرب میں صوبہ کابل، جنوب میں صوبہ لاہور اور جنوب مشرق میں جموں کی نیم خود مختار پہاڑی ریاستیں اس کے ساتھ متصل تھیں۔
 کشمیر پر مغلیہ حکمراں 
 عہد اکبری کے حکمراں 
 مرزا قاسم خاں (میر بحر و فاتح کشمیر): (994ھ تا 955ھ / 1586ء تا 1587ء)
 سید یوسف خاں رضوی: (996ھ تا 999ھ / 1587ء تا 1590ء)
 محمد قلی خاں: (999ھ تا 1010ھ / 1590ء تا 1601ء)
 مرزا علی اکبر: (1010ھ تا 1015ھ / 1601ء تا 1606ء)
 عہد جہانگیری کے حکمراں 
 نواب قلیچ خاں: (1015ھ تا 1018ھ / 1606ء تا 1609ء)
 ہاشم خاں: (1018ھ تا 1021ھ / 1609ء تا 1612ء)
 صفدر خاں (1021ھ تا 1024ھ / 1612ء تا 1615ء)
 احمد بیگ خاں (1024ھ تا 1027ھ / 1615ء تا 1618ء)
 دلاور خاں (1027ھ تا 1029ھ / 1618ء تا 1620ء)
 ارادت خاں (1029ھ تا 1031ھ / 1620ء تا 1622ء)
 اعتقاد خاں (1031ھ تا 1043ھ / 1622ء تا 1633ء)
 عہد شاہ جہانی کے حکمراں 
 ظفر خاں (خواجہ ابو الحسن): (1043ھ تا 1050ھ / 1633ء تا 1640ء)
 شہزادہ مراد بخش: (1050ھ تا 1051ھ / 1640ء تا 1641ء)
 نواب علی مردان خاں: (1051ھ تا 1052ھ / 1641ء تا 1642ء)
 ظفر خاں (بار ثانی): (1052ھ تا 1056ھ / 1642ء تا 1646ء)
 تربیت خاں: (1056ھ تا 1058ھ / 1646ء تا 1648ء)
 حسن بیگ خاں: (1058ھ تا 1060ھ / 1648ء تا 1650ء)
 علی مردان خاں (بار ثانی): (1060ھ تا 1067ھ / 1650ء تا 1657ء)
 لشکر خاں: (1067ھ تا 1069ھ / 1657ء تا 1659ء)
 عہد عالمگیری کے حکمراں 
 اعتماد خاں 
 ابراہیم خاں
 اسلام خاں
 سیف خاں
 مبارز خاں
 سیف خاں (بار ثانی)
 افتخار خاں
 اقوام الدین خاں
 ابراہیم خاں (بار ثانی)
 حفظ اللہ خاں
 مظفر خاں
 ابو نصر خاں
 فاضل خاں
 ابراہیم خاں (بار سوم)
 نوازش خاں

 بہادر شاہ اول کے عہد کے حکمراں 
 جعفر خاں
 ابراہیم خاں (بار چہارم)
 نوازش خاں (بار ثانی)
 عنایت اللہ خاں

 جہاندار شاہ کے عہد کے حکمراں 
 عنایت اللہ خاں
 فرخ سیر کے عہد کے حکمراں 
 سادات خاں بہادر
 عنایت اللہ خاں (بار دوم)
 رفیع الدرجات کے عہد کے حکمراں 
 عنایت اللہ خاں
 شاہ جہاں ثانی کے عہد کے حکمراں 
 عنایت اللہ خاں
 محمد شاہ رنگیلا کے عہد کے حکمراں 
 عنایت اللہ خاں
 عبد الصمد خاں
 عنایت اللہ خاں (بار سوم)
 عقیدت خاں
 آغر خاں
 امیر خاں
 دل دلیر خاں
 فخر الدولہ
 عطیہ اللہ خاں (عنایت اللہ خاں ثانی)
 اسعد یار خاں
 ابو المنصور خاں بہادر صفدر جنگ

 احمد شاہ بہادر کے عہد کے حکمراں 
 ابو المنصور خاں بہادر صفدر جنگ
 آلہ قلی خاں

 حوالہ جات 

زمرہ:تاریخ کشمیر
زمرہ:مغل صوبہ جات